open-index/open-wikipedia-markdown huggingface dataset:
Neuvostoliiton 54. vuoristodivisioona

**54. vuoristodivisioona**, oli Neuvostoliiton maavoimien divisioona, joka taisteli Kuhmon suunnalla suomalaisjoukkoja vastaan talvisodassa 1939–1940. Divisioona kuului Neuvostoliiton 9. armeijaan alaisuuteen. 54. vuoristodivisioonan komentajana oli prikaatinkomentaja Nikolai Gusevski. 

## Talvisota
Talvisodan ensimmäisenä päivänä 30. marraskuuta 1939 54. vuoristodivisioona hyökkäsi Neuvostoliiton ja Suomen välisen rajan yli. Divisioona oli ennen hyökkäystään joutunut 
luovuttamaan yhden vuoristojalkaväkirykmentin Suomussalmen suuntaan 163. divisioonalle ja saanut tilalle 529. jalkaväkirykmentin (JR 529), joka taisteli pääosin erillään etelämpänä Nurmeksen suunnalla. Divisioonaa pidettiin parhaimpana 9. armeijan divisioonana, joka soveltui talviolosuhteisiin. Sen alaisuuteen kuuluivat Kuhmon alueella myös 337. vuoristojalkaväkirykmentti (JR 337), 118. vuoristojalkaväkirykmentti (JR 118) sekä kaksi erillistä pataljoonaa, joista toinen oli 44. divisioonanasta (II/JR 305) ja toinen Nurmeksen suunnalla toimineesta 529. jalkaväkirykmentistä (III/JR 529).

Armeijakunnankomentaja Vasili Tsuikov antoi 22. tammikuuta 1940 taistelukäskyn, jonka mukaan 54. vuoristodivisioonan oli 23. tammikuuta hyökkäämällä tuhottava Luelahden alueen suomalaisjoukot. Divisioonan komentaja prikaatinkomentaja Gusevski ilmoitti, ettei Luelahden alueella ollut suomalaisia joukkoja. Raatteentien taistelun jälkeen eversti Siilasvuon joukkoja siirrettiin Kuhmon rintamalle taistelemaan 54. vuoristodivisioonaa vastaan. 

Siilasvuon 9. divisioonan joukot kävivät kiivaita taisteluja divisioonaa vastaan, joka talvisodan lopulla muuttui mottitaisteluiksi. Mottitaistelut kestivät talvisodan loppuun saakka. Talvisodan viimeisimmät taistelut Kuhmossa käytiin Luelahden alueella. Luelahden mottitaistelut alkoivat 25. helmikuuta ja päättyivät 13. maaliskuuta rauhan tultua. 54. vuoristodivisioonan jäädessä mottiin, oli talvisodan päättyessä laskettu suomalaisjoukkojen tehneet 2. helmikuuta–13. maaliskuuta 1940 kaikkiaan 19 hyökkäystä 54. vuoristodivisioonan mottia vastaan. Divisioonan moteista suurin oli 337. vuoristojalkaväkirykmentin (JR 337) motti. 

Suomalaiset olivat kohtalaisen passiivisia kyseistä mottia kohtaan ja tyytyivät pääosin sen vartiointiin 10. helmikuuta alkaen. JR 337 yritti hyökätä lännestä Luelahdelle. Rykmentti lähetti 4. maaliskuuta noin 500 miehen vahvuisen osaston, mutta suomalaiset torjuivat hyökkäysyrityksen. Hyökkäysosastosta kaatui lähes puolet ja noin 100 heistä onnistui ryömimään jään yli läntiseen mottiin, jonka alueella oli 54. vuoristodivisioonan esikunta. Suomalaiset tulittivat tämän motin aluetta 12 tuntia 12. maaliskuuta ja seuraavana päivänä 8 tuntia. Alueen neuvostojoukot pitivät kuitenkin asemansa sodan loppuun saakka.

## Divisioonan tappiot Kuhmossa
Divisioonan kokonaistappiot olivat 6&nbsp;431 miestä:
* 2&nbsp;118 kaatui,
* 3&nbsp;732 haavoittui,
* 573 katosi ja
* 8 paleltui. 

## Lähteet
*
* Mononen Väinö: *Tuonelan tulenliekit.* Helsinki: Edico Oy, 2011 
**Mononen Väinö: *Kuoleman kujanjuoksu.* Helsinki: Alfamer Oy, 2006
Asetyylikoliinireseptori

**Asetyylikoliinireseptori** on solukalvon reseptori, johon asetyylikoliini voi kiinnittyä. Asetyylikoliinireseptoreita on kahta alatyyppiä: muskariinireseptoreita ja nikotiinireseptoreita. Asetyylikoliinireseptoreita on ihmisen elimistössä keskushermostossa, ääreishermostossa sekä luurankolihaksissa. Aivoissa kolinergiset eli asetyylikoliinia välittäjäaineenaan käyttävät neuronit osallistuvat vireystilan ja unen säätelyyn sekä oppimiseen ja muistiin. 

Reseptoreissa asetyylikoliinin tavoin vaikuttavia aineita kutsutaan parasympatomimeeteiksi, kolinomimeeteiksi tai kolinergisiksi ja vastavaikuttajia antikolinergeiksi, parasympatolyyteiksi tai kolinolyyteiksi. Parasympatomimeetteja ovat paitsi asetyylikoliinireseptoreja suoraan aktivoivat aineet, myös antikoliiniesteraasit, jotka estävät asetyylikoliinia synapsiraossa hajottavan koliiniesteraasientsyymin toimintaa, minkä seurauksena asetyylikoliinin aktivoiva vaikutus voimistuu.

Parasympatomimeetteja käytetään lääkkeenä muun muassa Alzheimerin taudissa, glaukoomassa ja myasthenia graviksessa. Lisäksi nikotiinia käytetään päihteenä. Antikolinergeja puolestaan käytetään muun muassa Parkinsonin taudissa, keuhkoahtaumataudissa, anestesiologiassa sekä silmätutkimusten yhteydessä.

## Nikotiinireseptorit

Nikotiinireseptorit eli ionotrooppiset asetyylikoliinireseptorit ovat ionikanavareseptoreita, jotka osallistuvat nopeaan eksitoivaan signaalinvälitykseen. Aktivoiduttuaan reseptori alkaa päästää natriumioneja solun sisään. Reseptorityyppi on saanut nimensä siitä, että ne aktivoituvat nikotiinin sitoutuessa niihin. Systeemisesti nikotiinireseptorien aktivointi muun muassa kiihdyttää sykettä, kohottaa verenpainetta ja vapauttaa dopamiinia. Nikotiinireseptoreita on keskushermostossa, autonomisen hermoston ganglioissa, sekä poikkijuovaisten lihasten hermo-lihasliitoksissa. Nikotiinireseptorit jaotellaan hermostotyyppisiin ja lihastyyppisiin reseptoreihin.

## Muskariinireseptori

Muskariinireseptoreita on keskushermostossa ja parasympaattisen hermoston postsynaptisissa kohdesoluissa. Nimensä ne ovat saaneet muskariinista, joka stimuloi yksinomaan muskariinireseptoreita. Toisin kuin nikotiinireseptorit, muskariinireseptorit ovat G-proteiinikytkentäisiä, eikä nikotiinilla ole niihin vaikutusta. Atropiini salpaa kaikkia muskariinireseptoreita.

Molekyylibiologisin perustein muskariinireseptoreita on viittä pääluokkaa (M1–M5). Sen lisäksi ne luokitellaan farmakologian perusteella kolmeen pääluokkaan (M1–M3).
* M1-reseptorit ovat neuronaalisia reseptoreja, joita on runsaasti aivoissa ja mahan parietaalisoluissa.
* M2-reseptorit ovat kardiaalisia reseptoreja, joita on sydämessä sekä presynaptisissa hermopäätteissä.
* M3-reseptorit ovat rauhasreseptoreita, joita on runsaasti rauhaskudoksissa, sileässä lihaskudoksessa, maha-suolikanavassa ja verisuonissa.

## Lähteet
1. luokan armeijankomentaja

**1. luokan armeijankomentaja**, oli puna-armeijan käyttämä korkea-arvoinen sotilasarvo talvisodassa. Puna-armeija otti
kenraalinarvot käyttöön talvisodan jälkeen 1940. 1. luokan armeijankomentajalle ei löydy Suomen sotilasarvoista vastaavaa arvoa, mutta se on korkeampi arvo kuin Suomen kenraaleiden arvo. 1. luokan armeijankomentajan ylempi arvo on Neuvostoliiton marsalkka ja alempi arvo 2. luokan armeijankomentaja. 

## Tunnettuja Neuvostoliiton 1. luokan armeijankomentajia talvisodassa
*Semjon Timošenko

## Lähteet
*
Thorvald Ekholm

**Thorvald Aleksis Ekholm** (22. maaliskuuta 1913 Turku – 9. huhtikuuta 1990 Helsinki) oli Suomen korkeimman oikeuden jäsen ja oikeusneuvos.

Ekholm valmistui ylioppilaaksi vuonna 1932 Turussa ja suoritti ylemmän oikeustutkinnon vuonna 1937. Hän työskenteli aluksi muun muassa notaarina, mutta tuli korkeimpaan oikeuteen jo vuonna 1942, ensin ylimääräiseksi virkamieheksi, sitten notaariksi, nuoremmaksi oikeussihteeriksi ja vuonna 1952 vanhemmaksi oikeussihteeriksi. Vuosina 1945–1946 hän oli mukana sotasyyllisyysoikeudenkäynnissä sihteerinä.

Ekholmille myönnettiin vuonna 1971 Suomen Leijonan ritarikunnan suurristi. Hän jäi eläkkeelle vuonna 1978. Ekholm menehtyi keuhkosyöpään vuonna 1990.

## Lähteet

## Aiheesta muualla
*
Vanhojen metsien suojeluohjelma

**Vanhojen metsien suojeluohjelma** on Suomen valtion luonnonsuojeluohjelma, jonka tarkoituksena on vanhojen metsien suojeleminen. Maatalouden laajeneminen ja tehokas metsätalous ovat vähentäneet vanhojen metsien määrää, minkä vuoksi ohjelma perustettiin valtioneuvoston periaatepäätöksellä 3. kesäkuuta 1993. 2010-luvun alussa vanhojen metsien suojeluohjelmaan kuului kaikkiaan noin 320&nbsp;000 hehtaaria. 

Ohjelmaan kuuluvien kohteiden pinta-alasta on perustettu suojelualueiksi tai valtion omistuksessa 99 prosenttia. Kohteet sijaitsevat pääosin Pohjois- ja Itä-Suomessa. Valtioneuvosto on tehnyt kolme periaatepäätöstä vanhojen metsien suojelusta. Oulu–Kuusamo–Kajaani-linjan eteläpuolisia valtion maiden vanhoja metsiä päätettiin suojella noin 23&nbsp;000 hehtaaria vuonna 1993. Tätä ohjelmaa täydennettiin vielä noin 3&nbsp;900 hehtaarilla 1995. Valtioneuvosto päätti suojella Pohjois-Suomen valtion mailla 293&nbsp;600 hehtaaria 1996. Lisäksi yksityismaiden vanhoja metsiä päätettiin suojella noin 8&nbsp;500 hehtaaria. 

Kuusamon yhteismetsän alueella olevia vanhoja metsiä päätettiin hankkia suojeluun noin 14&nbsp;000 hehtaaria. Yksityisten omistamien maiden suojelu on jo lähes kokonaan toteutettu. Natura 2000 –verkostossa on noin 30&nbsp;000 hehtaaria sellaisia Etelä-Suomen metsiä, jotka eivät kuulu mihinkään suojeluohjelmaan, mutta joista osa on varsinaisia vanhoja metsiä. 

Vanhoja metsiä suojellaan lisäksi Metso-ohjelmalla.

 

## Lähteet
Paappala

**Paappala** on kylä Liedon Yliskulmalla. Savijoen varrella oleva Paappala oli 1500-luvulla yksinäistalo, joka jaettiin kahdeksi taloksi 1700-luvulla.

Paappalassa on risteys, josta pääsee Vanhalle Hämeentielle. Paappalaan on suunnitteilla tuulipuisto.

## Lähteet
Skopolamiini

**Skopolamiini** eli **(–)-hyoskiini** (Suomessa kauppanimillä Scopoderm) on useissa koisokasveissa esiintyvä atropiinin kaltainen tropaanialkaloidi, joka toimii hermostossa muskariinireseptoria salpaavana antikolinerginä. Skopolamiinia käytetään lääkkeenä muun muassa matkapahoinvointiin ja värikalvontulehdukseen. Skopolamiini on atropiinin ohella toinen merkittävimmistä ns. belladonna-alkaloideista.

Skopolamiinia ja atropiinia sisältäviä kasveja käytetään myös päihteinä, koska niillä on rauhoittava ja hallusinogeeninen vaikutus. Tällaisia kasveja ovat muun muassa hulluruoho, hullukaali ja pasuunat.

Skopolamiini on tropiinihapon (C9H10O3) ja skopiinin (C8H13NO2) esteri, ja se eroaa atropiinista vain skopiinissa olevan epoksirakenteen suhteen. Skopolamiini esiintyy lääkkeissä usein bromidimuotonaan. Skopolamiinin leimahduspiste on 232,2&nbsp;°C.

Metyyliskopolamiini ja butyyliskopolamiini ovat skopolamiinista kemiallisesti johdettuja kvartaarisia yhdisteitä, jotka pysyvät elimistön pH:ssa ionisoituneina, ja imeytyvät huonosti ruoansulatuskanavasta.

## Käyttö ja vaikutukset

Skopolamiinilla on huomattavasti enemmän keskushermostovaikutuksia kuin atropiinilla, mikä johtuu todennäköisesti siitä, että se läpäisee veri-aivoesteen paremmin. Muuten skopolamiini ei eroa hermostovaikutuksiltaan atropiinista. Se imeytyy nopeasti ruoansulatuskanavasta, ja hyötyosuus on vajaa 30 %, mikä on kuitenkin pienempi kuin atropiinilla (50&nbsp;%).

Matkapahoinvoinnissa esiintyvää oksentelua skopolamiini estää tehokkaasti jo pieninä annoksina (0,1–0,7&nbsp;mg), joka aiheuttaa vain lieviä sivuvaikutuksia. 0,1&nbsp;mg esti oksentamisen 75&nbsp;% koehenkilöistä. Skopolamiinilaastarilla voidaan ehkäistä merisairautta pitkäaikaisesti. Laastaria käytetään myös psykiatrisessa hoidossa klotsapiini-lääkityksen yhteydessä kuolaamisen ehkäisemiseksi. 

Skopolamiini aiheuttaa jo terapeuttisina annoksina väsymystä, pahoinvointia ja deliriumtiloja, jotka ovat antikolinergien tyypillisiä sivuvaikutuksia keskushermostossa. Skopolamiini erittyy äidinmaitoon ja läpäisee istukan.

Skopolamiinia käytetään värikalvontulehduksen hoitoon, sillä laajennetaan mustuainen. Sitä on myös pyritty käyttämään totuusseerumina.

## Biosynteesi
Skopolamiinin biosynteesi eli muodostuminen kasveissa:

## Lähteet

## Aiheesta muualla
*PubChem: Scopolamine 
*DrugBank: Scopolamine 
*ChemSpider: Scopolamine 
*Kyoto Encyclopedia of Genes and Genomes (KEGG): Scopolamine 
*ChemBlink: Scopolamine 
*Liber Herbarum II: Skopolamiinia sisältäviä kasveja
*Dr. Duke's Phytochemical and Ethnobotanical Databases: Hyoscine 
*Colombian Devil's Breath: dokumentti skopolamiinin käytöstä tyrmäysaseena 
*Skopolamiinista ehkä kauan kaivattu pikalääke masennukseen Uutispalvelu Duodecim 30.10.2006.
2. luokan armeijankomentaja

**2. luokan armeijankomentaja** () oli sotilasarvo puna-armeijassa vielä talvisodassa 1940. Talvisodan jälkeen puna-armeija otti käyttöönsä Kenraalinarvot. Talvisodassa 2. luokan armeijankomentaja vastasi Suomen sotilasarvoissa täyden kenraalin arvoa. 2. luokan armeijankomentajan ylempi arvo 1. luokan armeijankomentaja ja alempi arvo armeijakunnankomentaja.

## Kuuluisia Neuvostoliiton 2. luokan armeijankomentajia talvisodassa
*Kirill Meretskov
*Mihail Kovaljov
*Vladimir Kurdjumov 
*Grigori Kulik

## Lähteet
*
Arvonmääritys

**Arvonmääritys** on yrityskauppaan olennaisena liittyvä käsite. Sillä tarkoitetaan yrityksen kauppahinnan määrittelyä ja arviointia. Määrittely voi tapahtua eri näkökulmista, esimerkiksi myyjän, ostajan, verotuksen tai rahoittajan. Perinteiset arvonmääritystermit ovat substanssi- ja tuottoarvo. Substanssiarvolla tarkoitetaan yrityksen taseessa näkyvien varojen ja velkojen välistä erotusta. Tuottoarvon määrittämisen perustana ovat yritykseen kohdistuvat tuotto-odotukset. Lähteenä käytetään tällöin yrityksen tilinpäätösaineistoa. Huolellisesti valmisteltujen yrityskauppojen perusteiksi  pelkästään tämankaltaiset arviot ovat yleensä riittämättömiä. 

Arvonmääritys voi olla esimerkiksi suhteellista tai absoluuttista, subjektiivista tai objektiivista. Suhteellisessa arvioinnissa arvioinnin, so. kaupan kohteen arvoa verrataan samalla hetkellä muihin vastaviin kohteisiin, absoluuttisessa kutakin kohdetta arvioidaan eriseen.  Subjektiivinen arviointi on kysymyksessä silloin, kun arvoa tarkastellaan yksityistalouden kannalta ja objektiivinen silloin, kun arvoa tarkastellaan yleiseltä kannalta. Objektiivisessa arvioinnissa subjekteja on useita ja arviokohdetta arvioidaan verraten sitä subjektijoukon keskiarvoon.

Arvonmäärityksen vakiintunut lähtökohta on yrityksen taloudellista historiaa tarkasteleva lähestymistapa. Yrityksen ympäristötekijät ja immateriaalinen substanssi ovat olennainen osa arviointia.

## Katso myös
*Arvo (talous)

## Lähteet

Larnemaa Ari: Ravintolakaupan sidosryhmät. Diplomityö. Haaga Instituutti 1997
Leppiniemi Jarmo: Rahoitus. WSOY 1993
Kallunki Juha-Pekka, Niemelä Jaakko: Yrityksen uusi arvonmääritys. Talentum 2007
Lehtinen Jarmo R.: Asiakkuusstrateginen hallitus. Gummerus 2009
Going concern

**Going concern** eli toiminnan jatkuvuus on kirjanpitoon ja yritystoimintaan liittyvä termi, joka tarkoittaa, että kirjanpitovelvollisen oletetaan jatkavan toimintaansa toistaiseksi. Jatkuvuuden perusoletuksena on, että yritys ei ole aikeissa lopettaa toimintaansa eikä myöskään olennaisesti supistaa sitä. *Going concern* -oletus kuuluu yleisiin tilinpäätösperiaatteisiin.

## Lähteet
Don Cutts

**Donald Edward Cutts** (s. 24. helmikuuta 1956 Edmonton, Alberta, Kanada) on kanadalainen entinen jääkiekkomaalivahti.

## Ura
Cutts pelasi vuodet 1970–1974 yliopistosarjaa RPI:n (Rensselaer Polytechnic Institute) joukkueessa. New York Islanders varasi hänet 97. pelaajana . Samana vuonna Cuttsin varasi myös WHA-joukkue Houston Aeros numerolla 48. Hänet valittiin RPI:ssä ECAC:n vuoden tulokkaaksi vuonna 1972 sekä toiseen tähdistökentälliseen vuosina 1972 ja 1973.

Yliopistovuosiensa jälkeen Cutts pelasi lähinnä CHL:ää ja IHL:ää joukkueinaan Fort Worth Texans, Muskegon Mohawks, Kalamazoo Kings, Fort Wayne Komets, Houston Apollos ja Oklahoma City Stars. Pelatessaan Muskegon Mohawksissa kaudella 1975–1976 hänet valittiin IHL:n ensimmäiseen tähdistökentälliseen ja palkittiin kauden vähiten maaleja päästäneenä maalivahtina James Norris Memorial Trophylla.

Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM-liigakauden päätyttyä hän palasi CHL:ään Oklahoma City Starsin joukkueeseen.

Cutts lopetti uransa IHL-joukkue Muskegon Mohawksissa keväällä 1982.

## Lähteet
*
*
*
*

### Viitteet
Liiketoimintayksikkö

**Liiketoimintayksikkö** on juridisen tai fyysisen henkilön omistama liiketoiminnan harjoittamista varten muodostama kokonaisuus, joka koostuu toimitiloista, tuotantovälineistä, henkilöstöstä, myytävistä tuotteista ja palveluista sekä toiminnan vaatimista immateriaalisista oikeuksista. Synonyymi termille on *toimipaikka*.

Liiketoimintayksiköitä voidaan ostaa ja myydä. Kauppatilanteessa kaupan kohteen sidosryhmillä on suuri päätöksentekovalta, koska liiketoimintayksiköllä ei ole sitovia, oikeudellisia sopimussuhteita sidosryhmiin. Esimerkiksi ravintola ei voi siirtää anniskelulupaansa eikä vuokraoikeuttaan kolmannelle osapuolelle automaattisesti.
Nathalie Descamps

**Nathalie Descamps** (s. 5. tammikuuta 1983) on belgialainen sulkapalloilija. Hän on ollut sekanelinpelissä maailmanlistalla parhaimmillaan 32. sijalla parinsa Wouter Claesin kanssa.

Descamps osallistui kaksinpelissä MM-kisoihin 2009, jolloin hän putosi toisella kierroksella hävittyään Indonesian Adrianti Firdasarille. Hän voitti seuraavan vuoden EM-kilpailuissa pronssia sekanelinpelistä yhdessä Wouter Claesin kanssa.

## Lähteet
Verensokerimittari

**Verensokerimittari** on yleensä kädessä pidettävä laite, joka sähkökemiallisella prosessilla mittaa veren sokeripitoisuuksia, tarkemmin veren glukoosipitoisuuksia. Verensokerimittaria nk. omahoitovälineenä käyttävät etupäässä diabeetikot, jolla arvioivat hoitotasapainoaan ja hetkittäistä hoidon tarvetta.  Poikkeavat verensokeriarvot voivat johtaa sekä akuutteihin että kroonisin terveysongelmiin. 

## Lähteet
Kiikku

**Kiikku** voi tarkoittaa seuraavia:

* kiikku, keinu
* kiikku, digitaalitekniikan komponentti
* Kiikku, Seinäjoen kaupunginosa.
* Kiikku, Turun Runosmäen osa-alue
Berliinin filharmonia

**Berliinin filharmonia** () on konserttitalo Berliinissä. Rakennuksen suunnitteli Hans Scharoun ja se rakennettiin vuosina 1960–1963. Konserttitalo on Berliinin filharmonikkojen kotisali ja vanhan Berliinin konserttitalon ohella kaupungin tärkein konserttitalo. Salin hyvän akustiikan vuoksi sen sisätilojen arkkitehtuuria on kopioitu moniin muihin konserttitaloihin. Filharmonia sijaitsee Tiergartenin kaupunginosassa samannimisen puiston eteläpuolella lähellä entisen Berliinin muurin paikkaa sen länsipuolella ja on osa Kulturforumin kokonaisuutta. 

Alkuperäisen filharmonian (*Großer Saal* eli suuri sali) viereen rakennettiin vuosina 1984–1987 pienempi kamarimusiikkisali (*Kammermusiksaal*), jonka suunnitteli Hans Scharounin apulainen Edgar Wisniewski Scharounin jo 1960-luvulla tekemien hahmotelmien pohjalta. Suuressa salissa on 2&nbsp;440 paikkaa ja kamarimusiikkisalissa 1&nbsp;180 paikkaa.

## Lähteet

## Aiheesta muualla
Bill Whelton

**William M. "Bill" Whelton** (s. 28. elokuuta 1958 Everett, Massachusetts, Yhdysvallat) on yhdysvaltalainen entinen jääkiekkopuolustaja. Whelton pelasi kaudella 1980–1981 kaksi NHL-ottelua hänet varanneessa Winnipeg Jetsissä. Hän pelasi pääsarjauraa myös Suomessa ja Italiassa.

## Ura
Whelton pelasi vuodet 1978–1981 Bostonin yliopistojoukkueessa. Hänet valittiin siellä tulokaskautensa 1978–1979 päätteeksi ECAC:n vuoden tulokkaaksi. Winnipeg Jets varasi Wheltonin 61. pelaajana . Hän pelasi joukkueessa kaksi NHL-ottelua viimeisen yliopistokautensa 1980–1981 lopulla.

Kaudeksi 1981–1982 Whelton siirtyi CHL-joukkue Tulsa Oilersiin. Sen jälkeen hän pelasi vuodet 1982–1984 Winnipeg Jetsin farmijoukkue Sherbrooke Jetsissä, mutta peliaikaa ylhäältä NHL:stä ei tullut.

Whelton pelasi kauden 1984–1985 SM-liigaa Kiekkoreippaassa. Hänet muistetaan sieltä mm. kiivenneen katsomoon lyömään katsojaa. Whelton pelasi kauden 1985–1986 italialaisjoukkue HC Val Pusteria Wolvesissa. Kaudella 1986–1987 Whelton pistäytyi pelaamassa kolme ottelua Sveitsin pääsarjassa EHC Churin joukkueessa ja kaudella 1988–1989 hän esiintyi vielä uransa päätteeksi Itävallan toiseksi korkeimmalla sarjatasolla Österreichische Nationalligassa pelanneessa EC Kitzbühelissä.

## Tilastot

## Lähteet
*
*
*
*

### Viitteet
Huotari

**Huotari** on suomalainen sukunimi.  Huotareita oli Suomessa 26. tammikuuta 2026 yhteensä 3538 henkilöä. Sukunimien yleisyyslistalla Huotari on sijalla 192.  Sukunimeä tavataan yleisimmin Suomessa Kainuun seudulla ja siellä erityisesti Kuhmossa, jossa toimii vuonna 2001 perustettu Huotarien sukuseura ry .

Iisalmesta löytyy kylä nimeltä Huotari.

## Tunnettuja nimenkantajia
* Aleksanteri Huotari (s. 2003), pesäpalloilija, Mikko Huotarin poika
* Anne Huotari (s. 1959), Vasemmistoliiton kansanedustaja
* Anni Huotari (o.s. *Torvelainen*, 1874–1943), SDP:n kansanedustaja
* Anton Huotari (1881–1931), päätoimittaja ja SDP:n kansanedustaja, Anni Huotarin puoliso
* Aune Huotari (1903–1932), lastenkirjailija
* Eeva Huotari (s. 1976), kuvataiteilija ja taidegraafikko
* Ellinoora Huotari (s. 1997), salibandyn pelaaja
* Heikki Huotari (s. 1960), taidemaalari
* Heimo Huotari (1913–1990), päätoimittaja
* Ilmari Huotari, Peter Franzénin esittämä kuvitteellinen henkilöhahmo videopelissä Alan Wake II.
* Ismo Huotari (s. 1988), pesäpalloilija
* Jouko Huotari (1918–2004), jatkosodan aikainen hävittäjälentäjä
* Kaarlo Huotari (1858–1931), pappi, opettaja ja suomentaja
* Kai Huotari (s. 1972), toimitusjohtaja
* Kalevi Huotari (1924–1975), SMP:n ja SKYP:n kansanedustaja
* Marianne Huotari (s 1986), keramiikka- ja tekstiilitaiteilija
* Mikko Huotari (s. 1976), pesäpalloilija
* Nelli Huotari (s. 2005), pesäpalloilija, Mikko Huotarin tytär
* Paavo Huotari (s. 1988), pappi ja väitöskirjatutkija
* Pekka Huotari (s. 1962), näyttelijä
* Päivi Huotari, Maatalousyrittäjien eläkelaitoksen (Mela) toimitusjohtaja
* Samuel Huotari (s. 2007), pesäpalloilija, Mikko Huotarin poika
* Satu Huotari (s. 1967), jääkiekkoilija
* Soili Huotari (s. 1964), viisiottelija
* Tauno-Olavi Huotari (1942–2011), historiantutkija
* Voitto Huotari (s. 1943), Mikkelin hiippakunnan ent. piispa.

## Lähteet

## Aiheesta muualla
* Huotarien sukuseura
Uskonto Bosnia ja Hertsegovinassa

**Bosnia ja Hertsegovinan** perustuslaki turvaa uskonnonvapauden ja valtio noudattaa sitä myös käytännössä, vaikka paikallishallinto saattaa ajoittain rajoittaa vähemmistöryhmien oikeuksia. Muslimeita on 45 %, serbiortodokseja 36 %, roomalaiskatolisia 15 %, protestantteja 1 % ja muita ryhmiä, joihin kuuluvat myös juutalaiset, yhteensä 3 %. Bosniakit ovat yleensä islaminuskoisia, kroaatit katolisia ja serbit ortodokseja.

## Katso myös
*Kristinusko Bosnia ja Hertsegovinassa
*Međugorje

## Lähteet
Ivan Ivanov (sulkapalloilija)

**Ivan Dobrev Ivanov** (; s. 19. helmikuuta 1966) on bulgarialainen entinen sulkapalloilija.

Ivanov osallistui MM-kisoihin kerran, vuonna 1991. Hän pelasi tuolloin sekä kaksinpelissä, nelinpelissä että sekanelinpelissä, mutta putosi kaikissa jo ensimmäisellä kierroksella. Ivanov hävisi ensimmäiset ottelunsa myös EM-kisoissa 1992 ja Barcelonan olympialaisissa 1992, joissa hän pelasi kaksin- ja nelinpeleissä.

## Lähteet
Intibah

**S/S Intibah** oli Osmanien valtakunnan 163-tonninen aseistettu höyrylaiva (tykkivene), josta tuli maailman ensimmäinen torpedolla upotettu laiva.

Venäjän keisarikunnan laivaston torpedoveneet *Cesma* ja *Sinop* laukaisivat torpedonsa Turkin sodassa 26. tammikuuta 1878. Osuman saanut alus upposi vieden mukanaan 23 miehistönjäsentä.

## Lähteet
Ekholm

**Ekholm** on muun muassa seuraavien henkilöiden sukunimi:

* Aleksis Ekholm (1879–1967), korkeimman oikeuden oikeusneuvos
* Antti Ekholm (1918–1996), hammaslääkäri, professori
* Atte Ekholm (s. 1998), futsalpelaaja
* Bo-Göran Ekholm (s. 1946), suomalainen taloustieteilijä, professori
* David Ekholm (s. 1979), ruotsalainen ampumahiihtäjä
* Gregorius Ekholm (1921–1985), suomalainen Mannerheim-ristin ritari
* Fredrik Jonathan Ekholm (1770–1810), ruotsalainen Juankosken ruukin omistanut ruukinpatruuna joka murhattiin Nilsiässä
* Helena Ekholm (s. 1984), ruotsalainen ampumahiihtäjä
* Hjalmar Ekholm (1876–1933), suomalainen virkamies ja pankin- ja yritysjohtaja
* Hugo Ekhammar, ent. Ekholm (1880–1955), suomenruotsalainen kirjailija
* Johan Fredrik Ekholm (1873–1918), asianajaja ja Haminan pormestari
* Johannes Ekholm (s. 1984), suomalainen kirjailija ja graafinen suunnittelija
* Kaarle Ekholm (1884–1946), suomalainen voimistelija ja olympiamitalisti
* Kai Ekholm (s. 1953), ylikirjastonhoitaja
* Karl-Erik Ekholm (1896–1975), suomalainen poliitikko ja ministeri
* Kurt Ekholm (1907–1975), suomalaissyntyinen Ruotsissa myöhemmin vaikuttanut keramiikkataiteilija
* Matilda Ekholm (s. 1982), ruotsalainen pöytätennispelaaja
* Mattias Ekholm (s. 1990), ruotsalainen jääkiekkoilija
* Mauritz Ekholm (1897–1986) Helsingin Osakepankin pääjohtaja
* Nils Gustav Ekholm (1848–1923), ruotsalainen ilmatieteilijä
* Oiva Ekholm (1905–1974), suomalainen kestävyysjuoksija
* Per Ekholm (1893–1973), suomalainen jääkärieversti ja toimitusjohtaja
* Oskar Ekholm, marxilaisen kansantaloustieteen tutkijan Eino Nevalaisen salanimi
* Raimo Ekholm (1946–1989), suomalainen mäkihyppääjä
* Rauno Ekholm (1930–2011), suomalainen kustannusjohtaja ja suomentaja
* Thorvald Ekholm (1913–1990), suomalainen oikeusneuvos
* Ulla Ekholm (1924–2015), suomenruotsalainen nuortenkirjailija
* Vihtori Ekholm, punakaartin rykmentin päällikkö.

## Kuvitteellisia henkilöitä
* Karin Ekholm, Markus Ekholm ja Erik Ekholm Sekä Henrik Ekholm ja Lars Ekholm tv-sarjassa Salatut elämät
Inho (täsmennyssivu)

**Inho** voi tarkoittaa seuraavia:

* inho, tunne
* *[[Inho (romaani)|Inho]]*, Jean-Paul Sartren esikoisromaani vuodelta 1938
* *[[Inho (elokuva)|Inho]]*, Roman Polanskin elokuva vuodelta 1965
Homatropiini

**Homatropiini** on puolisynteettinen muskariinireseptorin salpaaja eli antikolinergi, joka on tropiinin (C8H15NO) ja mantelihapon (C8H8O3) esteri. Sen voimakkuus on noin kymmenesosa atropiinin voimakkuudesta ja vaikutusaika huomattavasti pienempi. Sitä käytetään mydriaattina eli silmäterän laajentajana silmälääketieteessä, sekä sykloplegisenä lääkeaineena, jollaisia käytetään apuna linssin taittokyvyn määrityksessä.

## Katso myös
*Homatropiinimetyylibromidi (C17H24BrNO3), CAS-numero 80-49-9

## Lähteet

## Aiheesta muualla
*PubChem: Homatropine 
*Kyoto Encyclopedia of Genes and Genomes (KEGG): Homatropine 
*ChemBlink: Homatropine
Pako helvetistä!

**Pako helvetistä!** () on Hal Duncanin vuonna 2005 ilmestynyt pienoisromaani.

## Lähteet

## Aiheesta muualla
* Keith Brooke: Escape From Hell. The Guardian 17.1.2009. 
* Pasi Ahtiainen: Pako helvetistä!  Keskisuomalainen 30.12.2011.
Tropikamidi

**Tropikamidi** on synteettinen antikolinergi, joka muistuttaa vaikutuksiltaan atropiinia. Sitä käytetään lääketieteessä mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana (Suomessa kauppanimellä Oftan Tropicamid). Sen vaikutusaika on vain 1−4 tuntia, siinä missä atropiinisulfaatin vaikutusaika voi olla viikkoja. Ainetta käytetään myös suonensisäisesti päihteenä Venäjällä ja Italiassa.

## Stereokemia
Tropikamidissa on kiraliakeskus ja sillä on 2 enantiomeeriä. Lääkkeet ovat rasemaatteja.

## Lähteet

## Aiheesta muualla
*Kyoto Encyclopedia of Genes and Genomes (KEGG): Tropicamide 
*ChemBlink: Tropicamide
Musikverein

**Musikverein** () on konserttitalo Wienissä, Itävallassa. Se toimii Wienin filharmonikkojen kotisalina. Rakennuksen omistaa Wienin musiikkiystävien seura eli Wienin musiikkiyhdistys. Konserttitalon suunnitteli Theofil Hansen. Avajaiskonsertti pidettiin 6. tammikuuta 1870.

Konserttitalon Suuressa musiikkiyhdistyssalissa () on 1&nbsp;744 istumapaikkaa ja noin 300 seisomapaikkaa. Se on 48,80 m pitkä, 19,10 m leveä ja 17,75 m korkea. Sali on tunnettu hyvästä akustiikastaan. Wienin filharmonikkojen uudenvuoden konsertti pidetään salissa joka vuosi. 

Rakennukseen kuuluu myös pienempiä saleja ja harjoittelutiloja. Brahms-salina nykyisin tunnetussa kamarimusiikkisalissa on noin 600 paikkaa. Se on 32,50 m pitkä, 10,30 m leveä ja 11 m korkea.

## Lähteet

## Aiheesta muualla

* Gesellschaft der Musikfreunde in Wien
Sarvet (romaani)

**Sarvet** () on Joe Hillin vuonna 2010 ilmestynyt romaani. Kirjan pohjalta on tehty vuonna 2013 Alexandre Ajan ohjaama elokuva *[[Horns]]*, jonka pääosassa näytteli Daniel Radcliffe.

## Juoni
Kirja rakentuu viidestä osasta. Ensimmäisessä osassa 26-vuotias Ignatius "Ig" Perrish herää muistamatta edellisillan tapahtumia ja huomaa, että hänellä on sarvet päässään. Pian hänelle selviää, että hän kykenee lukemaan ihmisten ajatuksia, ja päättää käyttää kykyä hyväkseen puhdistaakseen maineensa. Kirjassa on paljon takaumia, joiden kautta lukija käy läpi Ignatiuksen elämää aina sarvien puhkeamiseen asti.

### Henkilöitä
*Ignatius "Ig" Perrish: Kirjan päähenkilö, joka saa sarvien myötä kyvyn lukea ihmisten ajatuksia ja käyttää kykyä hyväkseen löytäkseen tyttöystävänsä tappajan.
*Terry Perrish: Ignatiuksen veli, joka on töissä TV:ssä.
*Glenna Nicholson: Igin ystävä.
*Merrin Williams: Igin murhattu tyttöystävä.
*Dale Williams: Merrinin isä. 

## Lähteet
Sanansaattaja (lehti)

**Sanansaattaja** on Suomen Luterilaisen Evankeliumiyhdistyksen (SLEY) pää-äänenkannattaja ja yksi Suomen vanhimmista kristillisistä lehdistä. Se on perustettu vuonna 1876 ja se ilmestyy kahdesti kuukaudessa.

*Sanansaattajan* tehtävänä on evankeliumin julistus, raamattuopetus, Jumalan toiminnasta nykyajassa kertominen, SLEY:n toiminnan esittely, evankelisen herätysliikkeen yhdyssiteenä toimiminen, antaa tietoa lähetystyöstä tuoden nuoria kirkkoja ja niiden jäseniä lähemmäksi lukijoita, kertoa toimintaympäristönsä kirkollisia uutisia sekä yleisesti uskovien tukeminen. Pohjana on luterilaisuus ja evankelisuus.

Vuodesta 1876 vuoteen 1977 *Sanansaattaja* ilmestyi kahdesti kuussa. Vuosina 1978–2017 lehti ilmestyi viikkolehtenä. Vuoden 2018 alusta lehti palasi alkuperäiseen ilmestymistahtiinsa ilmestyen parittomien viikkojen perjantaisin. 

## Päätoimittajat
Seuraavat henkilöt ovat toimineet *Sanansaattajan* päätoimittajina:
* 1876–1879: Ludwig Wennerström
* 1879–1895: K. G. Sirén
* 1895–1900: K. J. Rahikainen
* 1900–1934: Julius Engström
* 1934–1940: Eeli J. Hakala
* 1940–1946: K. V. Tamminen
* 1946–1947: Lauri Takala
* 1947–1973: Toivo Rapeli
* 1973–1981: Lauri Koskenniemi
* 1981–1991: Reijo Arkkila
* 1991–2005: Seppo Suokunnas
* 2006–2017: Hannu Kippo
* 2017– Ville Auvinen

## Lähteet

## Aiheesta muualla
* Kotisivut
Glykopyrroni

**Glykopyrroni** eli **glykopyrrolaatti** on synteettinen kvartaarinen muskariinireseptoria sekä jonkin verran nikotiinireseptoria salpaava antikolinergi, jota käytetään neostigmiinin epätoivottujen muskariinireseptorivaikutusten kumoamiseen, anestesian esilääkkeenä, sekä anestesian aikana estämään vagaalisten heijasteiden aiheuttamaa bradykardiaa. Tabletteina sitä käytetään ärtyvän paksusuolen oireiden lievitykseen. Se vähentää syljen ja mahanesteen eritystä. Se läpäisee huonosti biologisia kalvoja, kuten veri-aivoesteen. Sen puoliintumisaika on lyhyt, vain 0,5–1 tuntia.

Lääkekäytössä aine on glykopyrroniumbromidina, eli glykopyrroniumionin lisäksi siinä on bromidi-ioni.

## Lähteet

## Aiheesta muualla

* ChemSpider: Glykopyrroni (11201) 
* ChEMBL: Glykopyrroni (CHEMBL1201335)
* UNII: Glykopyrroni (V92SO9WP2I)
Lucas Biglia

**Lucas Rodrigo Biglia** (s. 30. tammikuuta 1986 Mercedes, Argentiina) on argentiinalainen jalkapalloilija. Hän edustaa turkkilaista İstanbul Başakşehiriä ja on pelipaikaltaan keskikenttäpelaaja.

Biglia aloitti pelaajauransa Argentinos Juniorsista vuonna 2003, jossa hän pelasi seuraavat kaksi kautta. Kaudeksi 2006–2007 hän siirtyi belgialaisseura Anderlechtiin. Pelattuaan siellä seitsemän kautta Biglia siirtyi vuonna 2013 italialaiseen Lazioon noin 8,5 miljoonan euron siirtosummalla solmien viiden vuoden sopimuksen. Vuonna 2017 hän siirtyi AC Milaniin.

## Maajoukkueura

Biglia pelasi Argentiinan nuorisomaajoukkueissa. Hän voitti nuorten maailmanmestaruuden 2005.

Biglia kuului Argentiinan hopeajoukkueeseen Brasilian MM-kilpailuissa 2014. Loppuottelussa Saksaa vastaan hän pelasi täydet 120 minuuttia. Hyvien otteidensa kautta hänestä tuli tärkeä osa Argentiinan keskikenttää turnauksen kuluessa.

Biglia lopetti Venäjän MM-kilpailujen 2018 jälkeen maajoukkueuransa. Hän pelasi 59 maaottelua ja teki niissä yhden maalin vuosina 2011–2018.

## Lähteet
* Lucas Biglian tilastot National Football Teams -sivustolla 

### Viitteet
Formula Renault 3.5 -kausi 2009

**Formula Renault 3.5-kausi 2009**, oli sarjan viides kausi. Kausi alkoi Circuit de Catalunyan radalla Barcelonassa ja päättyi Ciudad del Motor de Aragónin radalla Alcañizissa. Sarjan mestaruuden vei belgialainen Bertrand Baguette, toiseksi sijoittui malesialainen Fairuz Fauzy ja kolmanneksi ranskalainen Charles Pic.

## Tallit ja kuljettajat

## Lähteet
Robbyn Hermitage

**Robbyn Hermitage** (s. 22. huhtikuuta 1970 Montréal) on kanadalainen entinen sulkapalloilija. Hän edustaa seuratasolla Montréal AAA:ta.

Hermitage voitti Pan-Amerikan kisoissa 1999 kaksi mitalia, kultaa nelinpelistä Milaine Cloutierin parina ja hopeaa sekanelinpelistä Brent Olynykin parina. Hän pelasi Sydneyn olympialaisissa 2000 sekä kaksinpelissä, nelinpelissä että sekanelinpelissä ja sijoittui parhaiten nelinpelissä, jossa hän oli Cloutierin kanssa jaetulla yhdeksännellä sijalla edettyään toiselle kierrokselle saakka. Hermitage osallistui MM-kilpailuihin ainoan kerran vuonna 2001, jolloin hän hävisi toisella kierroksella sekanelinpelissä bulgarialaisille Neli Botevalle ja Georgi Petroville.

## Lähteet
Petr Koukal (sulkapalloilija)

**Petr Koukal** (s. 14. joulukuuta 1985 Hořovice) on tšekkiläinen sulkapalloilija. Hän edustaa seuratasolla BK 93 Hořovicea.

Koukal on osallistunut olympialaisiin kolme kertaa, Pekingissä 2008, Lontoossa 2012 ja Riossa 2016. Koukal pelasi vuonna 2010 sekä EM- että MM-kilpailuissa kaksinpelissä, mutta ei päässyt kummassakaan turnauksessa ensimmäiseltä kierrokselta jatkoon. Parhaan sijoituksensa BWF:n ranking-listalla hän saavutti toukokuussa 2016 oltuaan 33. tilalla.

Koukal oli naimisissa ampumahiihdon olympiamitalistin Gabriela Soukalován kanssa vuosina 2016–2020.

## Lähteet

## Aiheesta muualla
* Koukalin kotisivut
John Hyams

**John Hyams** on yhdysvaltalainen elokuvaohjaaja ja tuottaja. Hänen isänsä on elokuvaohjaaja Peter Hyams.

## Ura
Hyams valmistui Syracusen yliopistosta visuaalisen taiteen alalle. Hän työskenteli aluksi Los Angelesissa ja New Yorkissa, kunnes siirtyi elokuva-alalle. Aluksi hän työskenteli taustatöissä isänsä ohjaamassa elokuvassa *[[Lähellä kuolemaa]]* (1990), kunnes päätyi ohjaajaksi ja tuottajaksi.

Hyams ohjasi dokumenttisarjaa *[[America Undercover]]* vuonna 1992. Viisi vuotta myöhemmin hän ohjasi ja käsikirjoitti elokuvan *[[One Dog Day]]*, josta hän sai Taos Land Grant -palkinnon ehdokkuuden vuonna 1997. Hyams jatkoi elokuvan jälkeen dokumenttien ohjaamista, kunnes hänet palkattiin ohjaamaan muutaman jakson verran televisiosarjaa *[[NYPD Blue]]*. Hän ohjasi vielä yhden jakson verran *[[Sokea oikeus]]* -televisiosarjaa, kunnes palasi elokuvien pariin. Vuonna 2009 hän ohjasi teoksen *[[Universal Soldier: Regeneration]]*, joka julkaistiin DVD:nä vuonna 2010. Hyams oli myös tuottamassa elokuvaa *[[Beyond a Reasonable Doubt (vuoden 2009 elokuva)|Beyond a Reasonable Doubt]]*. 

## Elokuvat
### Ohjaajana
*One Dog Day (1997)
*Universal Soldier: Regeneration (2009)
*Dragon Eyes (2012)
*Universal Soldier: Day of Reckoning (2012)

### Tuottajana
*One Dog Day (1997)
*Beyond a Reasonable Doubt (2009)

### Käsikirjoittajana
*One Dog Day (1997)
*Universal Soldier: Day of Reckoning (2012)

## Aiheesta muualla
*
Luka ja Elämän tuli

**Luka ja Elämän tuli** () on Salman Rushdien vuonna 2010 ilmestynyt lapsille ja nuorille suunnattu romaani. Teos on itsenäinen jatko-osa vuonna 1990 ilmestyneelle romaanille *[[Harun ja tarinoiden meri]]*. Teoksen on WSOY:lle vuonna 2011 suomentanut Arto Häilä.

## Lähteet

## Aiheesta muualla
* Boyce, Frank Cottrell: Luka and the Fire Of Life. *The Independent* 15.10.2010. 
* Kulmala, Teppo: Luka ja Elämän tuli. *Savon Sanomat* 15.8.2011.
* Siltanen, Elina: Mielikuvituksen säkenöivästä voimasta. *Turun Sanomat* 15.8.2011.
Simon Fellows

**Simon Fellows** on yhdysvaltalainen elokuvaohjaaja. Hänen ensimmäinen pitkä elokuvaohjauksensa oli vuonna 2004 ensi-iltansa saanut *[[Blessed (vuoden 2004 elokuva)|Blessed]]*, jonka pääosia näyttelivät muun muassa Heather Graham ja James Purefoy. Fellows on ohjannut myös Wesley Snipesin *[[7 Seconds (elokuva)|7 Seconds]]* -elokuvan sekä Jean-Claude Van Dammen elokuvat *[[Second in Command]]* ja *[[Until Death]]*.

## Filmografia
*Blessed (2004)
*7 Seconds (2005)
*Second in Command (2006)
*Until Death (2007)
*Malice in Wonderland (2009)

## Aiheesta muualla
* 
*
Lasse Summa

**Lasse Summa** (s. 17. maaliskuuta 1960 Heinola) on suomalainen entinen jääkiekkomaalivahti.

## Ura
Summa pelasi ensimmäiset miesten pelinsä Savonlinnan Pallokerhon I-divisioonajoukkueessa kaudella 1980–1981. Hän siirtyi seuraavaksi kaudeksi 1981–1982 SM-liigaan ja Kiekkoreippaan maalinsuulle. Summa torjui joukkueen tulokaskaudellaan SM-liigan runkosarjassa kuudenneksi ja Lahden Reippaan seurahistorian ainoan kerran SM-liigan pudotuspeleihin. 

Kiekkoreipas putosi SM-liigasta keväällä 1985. Summa torjui joukkueessa vielä kolme kautta I-divisioonassa kevääseen 1988 saakka, jolloin Kiekkoreipas sijoittui runkosarjassa kolmanneksi, mutta hävisi liigakarsinnoissa KooKoolle otteluvoitoin 3-2. Summan pelaajaura loppui tuohon kevääseen.

Uransa jälkeen Summa on toiminut mm. Kiekkoreippaan ja Pelicansin A-nuorten maalivahtivalmentajana. Hän on sittemmin myös työskennellyt Lahdessa.

## Lähteet
*
*
*

### Viitteet
Emeproni

**Emeproni** on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Lääke annetaan tablettina ja vaikutus on maksimaalinen 2–4 tunnin kuluttua ottamisesta. Emeproni imeytyy ruoansulatuskanavasta huonosti ja hyötyosuus on vain noin 1–10%. Myös ruoka häiritsee imeytymistä. Emeproni ei läpäise veri-aivoestettä. Lääkekäytössä se on bromidimuotona (emeproniumbromidi).

## Lähteet

## Aiheesta muualla
* Kyoto Encyclopedia of Genes and Genomes (KEGG): Emeproni (D07224) 
* UNII: Emeproni (WZM699L2TL)
Oksibutyniini

**Oksibutyniini** eli **oksibutiniini** on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Suun kautta käytettynä sen hyötyosuus on noin 6%. Se hajoaa osittain CYP3A4-entsyymin kautta ja voi aiheuttaa interaktioita entsyymiä estävien lääkkeiden kanssa. Se voi myös estää entsyymin toimintaa, eikä sitä tulisi käyttää samaan aikaan terfenadiinin, astemitsolin tai sisapridin kanssa.

## Stereokemia
Oksibutyniinillä on kiraliakeskus ja 2 enantiomeeriä. Lääkkeet ovat rasemaatteja.

## Lähteet

## Aiheesta muualla
*Kyoto Encyclopedia of Genes and Genomes (KEGG): Oxybutynin 
*ChemBlink: Oxybutynin
Lotte Jonathans

**Lotte Jonathans** (s. 17. syyskuuta 1977 's-Hertogenbosch) on alankomaalainen sulkapalloilija. Hän edustaa seuratasolla saksalaista Südring Berliniä.

Bruil-Jonathans osallistui olympialaisiin ensimmäistä kertaa Sydneyssä 2000, jolloin hän pääsi nelinpelissä puolivälieriin Nicole van Hoorenin kanssa. Hän pelasi myös Ateenan olympialaisissa 2004, joissa hän putosi aviomiehensä Chris Bruilin kanssa sekanelinpelin toisella kierroksella, mutta pääsi jälleen nelinpelissä puolivälieriin Mia Audinan parina.

Bruil-Jonathansin paras sijoitus BWF:n rankingissa on kymmenes sija nelinpelistä Paulien Van Dooremalenin parina vuoden 2010 lopulta.

## Lähteet
Petr Koukal

**Petr Koukal** on ainakin seuraavien henkilöiden nimi:

* Petr Koukal, tšekkiläinen sulkapalloilija
* Petr Koukal, tšekkiläinen jääkiekkoilija
Tolterodiini

**Tolterodiini** on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Se metaboloituu CYP2D6-entsyymin kautta ja on entsyymin geneettisen polymorfian vuoksi altis metaboliaeroille. Tolterodiinia ei suositella käytettäväksi muiden CYP2D6-entsyymin kautta hajoavien lääkkeiden, eikä myöskään CYP3A4:n kautta hajoavien, kanssa.

## Lähteet

## Aiheesta muualla
*Kyoto Encyclopedia of Genes and Genomes (KEGG): Tolterodine 
*ChemBlink: Tolterodine
Orfenadriini

**Orfenadriini** (joskus myös **orfenadiini**) on muun muassa lihasjäykkyyden, kivuliaiden lihasspasmien ja Parkinsonin taudin hoidossa käytettävä synteettinen, muskariinireseptoria salpaava antikolinergi. Parkinsonin taudin hoidossa käytettäviä saman ryhmän lääkeaineita ovat biperideeni ja bentsheksoli. Suomessa orfenadriinilla on myyntilupa valmistenimillä Norflex sekä yhdistelmävalmisteena parasetamolin kanssa nimellä Norgesic.

## Käyttö
Orfenadriinia käytetään eri syistä johtuvan lihasjäykkyyden, akuuttien kivuliaiden lihasspasmien, venähdysten, akuutin kierokaulan (torticollis), prolaboituneiden nikaman välilevyjen, fibrosiitin ja noidannuolen hoitoon sekä joskus suonenvetokohtauksen laukaisuun, levottomat jalat -oireyhtymään ja huimaukseen. Sillä voidaan hoitaa myös Parkinsonin tautia, vaikkakin levodopahoito on yleensä antikolinergejä tehokkaampaa. Orfenadriinin lääkemuodot ovat depottabletti ja injektioneste.

## Vaikutusmekanismi ja metabolia
Orfenadriini on vaikutusmekanismiltaan muskariinireseptoria (eräs asetyylikoliinireseptorin alatyyppi) salpaava antikolinergi, joka pääsee keskushermostoon lipidiliukoisuutensa vuoksi. Tableteissa ja injektionesteessä se on yleensä sitraattimuodossa (orfenadriinisitraatti).

Orfenadriini leviää annostelun jälkeen nopeasti kudoksiin, ja sen pitoisuus veressä on matala. Se metaboloituu, eli hajoaa nopeasti, maksassa. Hajoamistuotteita ovat N-desmetyyliorfenadriini, joka on orfenadriinin N-demetyloitunut muoto, sekä N,N-didemetyyliorfenadriini. Kummallakin metaboliatuotteella on antikolinergisiä vaikutuksia. Annoksesta noin 8% erittyy muuttumattomana.

## Sivu- ja yhteisvaikutukset
Suositelluilla annoksilla orfenadriini ei yleensä aiheuta sivuvaikutuksia. Mahdollisia psyykkisiä haittoja ovat hermostuneisuus ja fysiologisia näön heikkeneminen, suun kuivuminen sekä huimaus. Suhteellisen pienenä yliannostuksena orfenadriini voi aiheuttaa sairaalahoitoa vaativan deliriumin.

Orfenadriinin käytön estäviä syitä ovat lihasheikkoutta aiheuttava myasthenia gravis -sairaus, glaukooma, eturauhasen liikakasvu ja virtsaretentio. Takykardiasta ja etenkin sinustakykardiasta kärsiville potilaille lääkettä tulee antaa harkiten. Orfenadriinia ei suositella käytettäväksi raskauden aikana. Se myös imeytyy äidinmaitoon, joten sitä ei saa käyttää imetyksen aikana.

Orfenadriini voimistaa alkoholin ja muiden keskushermostoon vaikuttavien aineiden, kuten rauhoittavien lääkkeiden, muiden antikolinergien sekä sympatomimeettien vaikutuksia.

### Yliannostus
Orfenadriinin yliannostus voi olla aikuiselle hengenvaarallinen yli 1,0–4,5&nbsp;gramman annoksilla (yli 10-kertainen yliannostus), lapsille huomattavasti pienempikin. Se voi aiheuttaa muun muassa sydämen tykytystä, pupillien laajenemista, aivoödeemaa ja maksavaurioita. Pahimmassa tapauksia yliannostuksessa voi seurata kooma.

## Stereokemia
Orfenadriinissa on kiraliakeskus ja sillä on 2 enantiomeeriä. Lääkkeenä käytetään rasemaattia.

## Lähteet

## Aiheesta muualla
*Kyoto Encyclopedia of Genes and Genomes (KEGG): Orphenadrine
Bentsheksoli

**Bentsheksoli** eli **triheksifenidyyli** on Parkinsonin taudin hoidossa käytettävä synteettinen, muskariinireseptoria salpaava antikolinergi. Se pääsee keskushermostoon lipidiliukoisuutensa vuoksi. Sen ohella Parkinsonin taudin hoidossa käytettäviä saman ryhmän lääkeaineita ovat biperideeni ja orfenadriini.

Triheksifenidyylin kemiallinen kaava on C20H31NO, moolimassa 301,466&nbsp;g/mol, tiheys 1,04&nbsp;g/cm3, kiehumispiste 760&nbsp;mmHg paineessa 447,9&nbsp;°C, leimahduspiste 211&nbsp;°C ja CAS-numero 144-11-6.

## Stereokemia
Triheksifenidyylissä on kiraliakeskus ja kaksi enantiomeeriä. Lääkkeet ovat rasemaatteja.

## Lähteet

## Aiheesta muualla
*PubChem: Trihexyphenidyl 
*DrugBank: Trihexyphenidyl 
*ChemSpider: Trihexyphenidyl 
*Kyoto Encyclopedia of Genes and Genomes (KEGG): Trihexyphenidyl 
*ChemBlink: Trihexylphenedyl
Since You Been Gone

**Since You Been Gone** on Russ Ballardin kirjoittama ja alun perin itse esittämänsä kappale, joka julkaistiin hänen albumillaan *Winning* vuonna 1976. Kappaleen kuuluisimman version esitti kuitenkin Rainbow-yhtye vuonna 1979. Kyseinen *[[Down to Earth (Rainbow'n albumi)|Down to Earth]]* -albumille sisältynyt versio julkaistiin singlenä, jolloin se nousi Britannian listalla kuudenneksi. 

## Rainbow'n versio

Rainbow'n johtohahmo ja kitaristi Ritchie Blackmore oli päättänyt viedä heavy metalin parissa kunnostautunutta yhtyettään kaupallisempaan suuntaan. Yhtyeen manageri Bruce Payne soitti yhtyeelle tyttöyhtye Cloutin version ”Since You Been Gonesta”, ja ehdotti sen levyttämistä. Rumpali Cozy Powell piti ajatusta vitsinä, basisti Roger Glover sen sijaan kannatti sitä, ja Ritchie Blackmore suostui levytykseen ilman selkeää mielipidettä kappaletta kohtaan. Lopulta Powellkin suostui soittamaan kappaleen – mutta ”vain kerran”. 

### Julkaisu ja vastaanotto

”Since You Been Gone” julkaistiin singlenä elokuussa 1979. Kappale ylsi Britannian listalla sijalle 6, ja säilyi top 75:ssä kaikkiaan 10 viikkoa. Vielä paremmin kappale menestyi Irlannissa, missä se pääsi viidenneksi. Alankomaissa single ylsi niukasti top 50:een, ja Yhdysvaltain Billboard Hot 100 -listalla kappaleen sijoitus oli korkeimmillaan 57. Se oli samalla Rainbow'n ensimmäinen kyseiselle listalle päässyt kappale.

Vaikka kappaleen menestyksen perusteella siirtyminen kaupallisempaan suuntaan oli oikea päätös, osa yhtyeen faneista ja jäsenistä oli siirtoon pettyneitä. Vahvimmin kappaletta vastusti rumpali Cozy Powell:

Rateyourmusic.com-sivuston käyttäjien arvostelujen perusteella ”Since You Been Gone” on vuoden 1979 170:nneksi paras singlejulkaisu.

### Listasijoitukset

## Kappaleet singlellä
**A-puoli**
#
**B-puoli**
#

*Lähde:

## Kokoonpano
*Ritchie Blackmore – kitara
*Cozy Powell – rummut
*Roger Glover – basso
*Don Airey – kosketinsoittimet
*Graham Bonnet – laulu

## Lähteet
Etelä-Chungcheong

**Etelä-Chungcheong** (, hanja ) on yksi Etelä-Korean maakunnista. Se sijaitsee maan länsiosassa Keltaisenmeren rannalla pääkaupunki Soulin eteläpuolella. Maakunta rajautuu pohjoisessa Gyeonggin maakuntaan, lännessä Pohjois-Chungcheongin maakuntaan ja Daejeonin erikoisasemassa olevaan kaupunkiin ja etelässä Pohjois-Jeollan maakuntaan. Daejeon toimii myös Etelä-Chungcheongin pääkaupunkina. Maakunnan asukasluku on 1&nbsp;863&nbsp;512 (vuonna 2010) ja pinta-ala 8&nbsp;546,86 neliökilometriä. 

Suurin osa maakunnasta on vielä maaseutua, ja sen länsirannikko on suosittu kesälomakohde. Muinaisen Baekje-valtion pääkaupungit Gongju ja Buyeo sijaitsevat maakunnan alueella, joten ajalta on jäänyt jäljelle monia arkeologisia kohteita.

## Lähteet

## Aiheesta muualla

*Maakunnan internetsivut
Etelä-Gyeongsang

**Etelä-Gyeongsang** (, hanja ) on yksi Etelä-Korean maakunnista. Se sijaitsee maan eteläosassa Koreansalmen rannalla ja rajautuu lännessä Etelä-Jeollan ja Pohjois-Jeollan maakuntiin, pohjoisessa Pohjois-Gyeongsangin maakuntaan ja Daegun metropolikaupunkiin sekä lännessä Busanin ja Ulsanin metropolikaupunkeihin. Etelä-Gyeongsangin asukasluku on 3&nbsp;127&nbsp;301 (vuonna 2010) ja pinta-ala 10&nbsp;510,68 neliökilometriä. Maakunnan pääkaupunkina toimii Changwon. 

Etelä-Gyeongsang muodosti aiemmin Pohjois-Gyeongsangin kanssa historiallisen Gyeongsangin maakunnan. Busanin kaupunki erotettiin maakunnasta vuonna 1963 ja Ulsan vuonna 1997. Etelä-Gyeongsangiin kuuluu noin neljäsataa saarta. Maakunta sijaitsee Korean niemimaan ja Taebaekvuorten eteläkärjessä, joten sen ilmasto on muuhun Koreaan verrattuna lauha. Nakdongjoki laskee mereen maakunnan alueella.

## Lähteet

## Aiheesta muualla

* Maakunnan internetsivut
Kynnysraha

**Kynnysraha** on termi, joka esiintyy usein yrityksen toimitilahankinnan yhteydessä. Sillä tarkoitetaan hyvälle liikepaikalle pääsemisestä maksettavaa korvausta. Hyvä liikepaikka on mm. ravintoloille usein erittäin tärkeä. Yrityskauppatilanteessa kynnysraha voi sisältyä yrityksestä maksettavaan liikearvoon, ns. good will -arvoon. Näin ollen yrityksen taloushistorialla ei välttämättä ole merkitystä kauppatilanteessa: yritys voi olla toiminut tappiollisesti, mutta sen realisointiarvo siitä huolimatta olla merkittävä.

Kynnysrahaksi kutsutaan myös työntekijältä perittävää korvausta työpaikan saamisen vastineeksi. Tällaisen kynnysrahan periminen on Suomessa laitonta.

## Lähteet
Syklopentolaatti

**Syklopentolaatti** on muskariinireseptoria salpaava antikolinergi, joka muistuttaa farmakologisilta ominaisuuksiltaan atropiinia. Sillä on lyhyehkö vaikutusaika, ja sitä käytetään silmälääketieteessä paikallisesti mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana.

## Lähteet

## Aiheesta muualla
*Kyoto Encyclopedia of Genes and Genomes (KEGG): Cyclopentolate